31.10.2022
DA
Den Europæiske Unions Tidende
C 418/49
Påstande — Den anfægtede afgørelse annulleres, for så vidt som den har annulleret afgørelsen truffet af indsigelsesafdelingen med støtte i konklusionen i den anfægtede afgørelses punkt 39, hvorefter »[t]egnene tilhørende indehaveren henholdsvis indsigeren samlet set ligner hinanden«. — EUIPO tilpligtes at betale sagsomkostningerne.
Anbringende — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001 og Den Europæiske Unions Domstols retspraksis.
Sag anlagt den 1. september 2022 — Carmeuse Holding mod Kommissionen (Sag T-554/22) (2022/C 418/63) Processprog: engelsk Parter Sagsøger: Carmeuse Holding SRL (Brașov, Rumænien) (ved advokaterne S. Olaru, R. Ionescu og R. Savin) Sagsøgt: Europa-Kommissionen
Sagsøgerens påstande — Det foreliggende annullationssøgsmål forenes med søgsmålet anlagt af Carmeuse til prøvelse af Kommissionens afgørelse 2022/C 160/09 af 14. februar 2022, som er genstand for sag T-385/22. — Sagen antages til realitetsbehandling, og der gives sagsøgeren medhold. — Kommissionens afgørelse af 21. april 2022 om anvisning til den centrale administrator for EU-transaktionsjournalen om at indføre ændringer i de nationale tildelingstabeller for Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Luxembourg, Ungarn, Nederlandene, Østrig, Polen, Portugal, Rumænien, Slovakiet, Finland og Sverige i EU-transaktionsjournalen (1), annulleres, for så vidt som den fastsætter et forkert antal gratis kvoter, der skal tildeles sagsøgerens anlæg Valea Mare Pravat, Fieni og Chiscadaga for årene 2021-2025, og medfører en nedsættelse med: — 5 444 gratis kvoter for anlægget Carmeuse Holding SRL — Valea Mare Pravat, beliggende i Valea Mare Pravat, Rumænien, ID 55 i EU-registret, for hvert af årene 2021-2025, — 4 667 gratis kvoter for anlægget Carmeuse Holding SRL — Fieni, beliggende i Fieni, Rumænien, ID 56 i EU-registret, for hvert af årene 2021-2025, og — 3 473 gratis kvoter for anlægget Carmeuse Holding SRL — Chiscadaga, beliggende i Chiscadaga, Rumænien, ID 57 i EU-registret, for hvert af årene 2021-2025. — Sagsøgte tilpligtes at betale de af sagsøgeren afholdte sagsomkostninger. — Der træffes sådanne andre eller yderligere foranstaltninger, som findes påkrævet.